### Beslutningstema

Det skal i denne sag besluttes, om projektforslaget fra [adresse] om etablering af en transmissionledning skal godkendelse.

### Sagsfremstilling

Tønder Fjernvarme vil gerne etablere en ny transmissionsledning. Transmissionsledningen gør, at det bliver muligt at udnytte de nye produktionsanlæg på Energivej mere optimalt, samtidigt med, at det bliver muligt at udnytte eksisterende varmepumpe på [adresse] bedre.

Der er en række fordele ved projektforslaget. Af fordelene kan der nævnes, at der bliver bedre mulighed for udnyttelse af eksisterende anlæg og derved bedre selskabsøkonomien, som bliver til en forbedret brugerøkonomi. Det er forvaltningens vurdering, at fordelene udgør et robust projekt og at der derfor indstilles til godkendelse af projektforslaget. Ved godkendelse af dette projektforslag bidrages der til opfyldelse af FN´s verdensmål 7, om bæredygtig energi.

Brugerøkonomi

Projektet vil komme alle forbrugere som Tønder Fjernvarme har til gode. Over en betragtningperiode på 20 år vil være en driftsforbedring på ca. 3,2 mio. kr.

Samfundsøkonomi

Fjernvarmen er ca. 760.000 billigere end reference situationen. I de følsomhedsanalyser, som er udarbejdet, er samfundsøkonomien tilstrækkelig robust.

Mie Danielsen

Der vil være en reduktion på 176 ton CO2 pr. år ved projektet sammenholdt med reference situationen.

Tidsplan

Anlægsarbejdet forventes udført i sommeren 2022.

Bilag

Projektforslaget er vedlagt som bilag.

### Lovgrundlag

Bekendtgørelse af lov om varmeforsyning nr. 2068 af 16/11/2021 (Varmeforsyningsloven)

Bekendtgørelse om godkendelse af projekter for kollektive varmeforsyningsanlæg nr. 818 af 4. maj 2021 (Projektbekendtgørelsen)

### Direktøren for Teknik, Klima og Beskæftigelse indstiller,

at projektforslaget godkendes, og

at det videresendes til Økonomiudvalget og Kommunalbestyrelsen.

Beslutning fra Teknik- og Miljøudvalget, 5. april 2022, pkt. 8:

Indstillingen anbefales.

Curt Svendsen deltog ikke i mødet.

Beslutning fra Økonomiudvalget, 21. april 2022, pkt. 10:

Indstillingen anbefales.

Kjeld Søndergaard deltog ikke i mødet.

### Beslutning

Indstillingen godkendt.